
Historia 


Historia edo Edestia, gizarte zientzien metodoak erabiliz iragana aztertzen duen zientzia 
da, eta bereziki gizadiaren iragana. Historia deitzen zaio halaber, idazkera sortu zenetik 
gaur arteko aro historikoari; horren aurreko aroari historiaurre deritzo. Historia 
diziplinaren helburua iraganeko gertakarien informazioaren biziraupena bermatu, oraina 
ulertu eta etorkizunean gerta litekeena aurreikustea da. Historialari deritze historia ikasi, 
aztertu eta idazten dutenei. Bestalde, izan diren eta ez direnen inguruko kontakizun eta 
ipuinei istorio izena egozten zaie, ez historia. 

Historia hitzaren jatorria grezierako OiSa ("badakit") hitzean oinarritzen da. Hortik 
Imopia ("ikerketa edo informazioa") eratorri zuen, eta hortik latinezko historia hitza. 

Klio, historiaren musa grekoa, 
Pierre Mignard margolariarena 



Non hasten da historia? 


Oro har, iragan guztia gertatu denetik historia dela esan baliteke ere adiera klasikoei jarraiki historia 
gizaki eta gizarteen denboran zeharkako joana dugu gizakia gizaki denetik edo iraganeko gertakari 
jakin batez geroztik, horrela historia iraganeko une batetik une honetara arte doan aroa genuke, eta 
historiaren hasiera irizpide subjektiboek zehazten dute. 

Zenbaitentzat historia unibertsoaren beraren edo lur planetaren sortzearekin hasten da, besteentzat 
berriz historia gizakia bere arbasoengandik eboluzionatu ostean hasten da. Badira historia idazkerarekin 
hasi zela diotenak idazkerak jakituriaren transmisioa irauli zuelako edota historiaren hasera gertakari 
erlijiosoei esleitzen diotenak, adibidez zenbait kristau korronteek historiaren muga Jesukristoren 
jaiotzan ipintzen dute. Muga den lekuan dela ere, historia izenez aipaturiko aroaren aurreko garaiari 
historiaurrea deritzo eta historia bera azpi-aro anitzetan banatzen da. 

Iragana aztertzen dutenak 



Esan bezala historiaren amaiera orainean dagoela argi badago ere historiaren hasiera zehaztugabea da, eta irizpide 
subjektiboen bidez lehenago hala beranduago ezarri dezakegu. Tradizionalki historiak lehen erregistro idatziak ditugun arotik 
aurrerako garaia landu du. Gizakiaren arbasoetatik Homo sapierts bihurtzeko bidea ordea antropologiaren lan eremuak hartzen 
du. Iraganean, ez soilik gizakiak baizik eta izaki guztiek izan duten eboluzioari historia natural esaten zaio eta historia 
ikuspuntu horretatik aztertzen duten diziplinei natura zientzia deritze, zeintzuen artean biologia eta bere espezialitateak 
dauden. Izaki bizidunez gain, Lurreko materia guztiaren iragana aztertzen duen zientzia geologia da, eta lurra existitzen ez 
zeneko garaiak (baita Lurra existitu izan den garaiko Lurraz kanpoko unibertsoaren historia hurbila ere) berriz fisika, 
astronomiari eta astrogeologiari dagozkio. Lilosofiak denboraren joana eta gertakariak ere aztertu ditu muga jakinik izan gabe 
eta bereziki arrazoi eta motibazioak aztertuz. Diziplina guztiek aztertzen dute gehiago hala gutxiago eskuartean dutenaren 
historia, horrela historia ekonomiko, zientziaren historia edo medikuntzaren historiaz arituko gunateke. 




























Historiaren historia 


Historia beraren historia aztertuko bagenu Grezia klasikoko historialariak izango 
genituzke Europan behintzat, beren garaiari buruzko testigantza fidagarria uzteaz 
arduratu ziren lehenak. Ditugun antzinako idazkiez soilik hitz egin dezakegunez 
(ziurrenik dokumentu baliotsu ugari galdu baita) gaurdaino oso egoera honean 
iritsi direlako eta gertakariak kontatzeko moduarengatik Halikarnasoko 
Herodotoren idatziak ditugu lehenetariko testu historikoak, hori dela eta 
Halikarnasoko Herodotori historiaren aita esaten zaio, gaurdaino iritsi zaigun 
Herodotoren obra bakarra Historia deitzen da hain zuzen ere. 



liburuak izan dira historiaren gordailu 
nagusia 


Historiako herri esanguratsuak 


Aro eta garai guztiek izan dituzte zibilizazio eta herri famatuak, batzuk indarkeria medio sekulako 
lurraldeak menperatzeagatik, besteak teknologia, zientzia eta kulturari eginiko ekarpenak direla eta eta 
beste batzuk utzi dizkiguten misterio eta galderengatik, hona hemen horietako batzuen diagrama: 



Historiaren aita 
deritzon 
Herodotoren 
bustoa 



Historiaurrea »> Sumer »> Babilonia >» Egipto >» Grezia >» Txina >» Olmeka >» Persia >» Kartago >» 
Antzinako Erroma >» Hunoak >» Frankoak >» Arabiarrak >» Bizantzio >» Maiak >» Mongoliarrak >» Inkak >» 
Espainia >» Japonia >» Otomandar Inperioa >» Frantzia >» Erresuma Batua >» Alemania >» Sobiet Batasuna 
(SESB) >» Estatu Batuak (AEB) >>> Europar Batasuna (EB) 


Ikus, gainera 

Euskal Herriko historia 


Kanpo estekak 

